KENSINGTON TEMPLE Elä kutsumuksesi mukaan
COLIN DYE: Hengellinen lahjavarustus ja Jumalan valtakunta
Elä kutsumuksesi mukaan
Tämänpäiväisen sanoman otsikko on "Elä kutsumuksesi mukaan".
Elä kutsumuksesi mukaan. Luetaan tähän liittyvät jakeet, Ef. 4:1―7 (NLT).
"Siksi minä, Herran palvelemisen vanki, -
anon teitä elämään kutsunne arvoisesti.
Sillä Jumala on kutsunut teidät.
Olkaa aina nöyriä ja lempeitä. Olkaa kärsivällisiä toinen toistanne kohtaan.
Kärsikää toistenne vikoja rakkautenne takia.
Pyrkikää kaikin keinoin pysymään yhtenäisenä Hengessä.
Sitokaa itsenne yhteen rauhan sitein.
Sillä on yksi ruumis ja yksi Henki.
Aivan kuten teidät on kutsuttu samaan loistavaan tulevaisuudentoivoon, -
on yksi Herra, yksi usko, yksi kaste -
ja yksi Jumala ja Isä, joka on yli kaiken ja kaikessa -
ja elää kaiken kautta.
Kuitenkin Hän on antanut meille jokaiselle erityisen lahjan -
Kristuksen anteliaisuudesta."
Luen jakeen 7 uudelleen, tällä kertaa 33/38-käännöksestä.
Äskeinen oli Uudesta elävästä käännöksestä (NLT).
"Mutta itsekullekin meistä on armo annettu -
Kristuksen lahjan mitan mukaan."
Se on katkelman ydinjae.
Se muistuttaa, että Jumala on kutsunut joka ikisen uskovan.
Ja Jumala on varustanut meistä joka ikisen -
erityisellä lahjalla, joka soveltuu yhteen kutsumme kanssa.
Viime viikolla näimme, että kun harjoitamme lahjaa, -
Jumalan valtakunta tulee.
Se on niin yksinkertaista.
Kun virtaamme Jumalan meille anta- massa lahjassa ja kutsumuksessa -
sekä toimimme uskossa ja harjoitamme lahjaa, jotain tapahtuu.
Jumalan valtakunta tulee.
Kyse on yksin Jumalan armosta, joka tuottaa lahjavarustuksen tasot.
Tahdon iskostaa mieliinne tämän periaatteen.
Viekää se mukananne kotiin.
Solunjohtajat keskustelevat tästä kanssanne solutapaamisissa.
Jos solunjohtajasi ei ole ladannut näitä muistiinpanoja, -
muistuta häntä ystävällisesti ja rakkaudessa.
Haluan teidän kaikkien ymmärtävän sen. Tässä se tulee: -
Sinun lahjasi virtaa identiteetistäsi Kristuksessa.
Lahjasi virtaa identiteetistäsi Kristuksessa.
Toisin sanoen kun virtaat kutsumuksessasi, -
kun elät todeksi kutsumustasi ja harjoitat lahjaasi, -
et voisi olla enempää oma todellinen itsesi. Pidän siitä.
Mehän luulemme, että Jumalalta tulevat tehtävät ovat aina epämukavia.
Että Hän pakottaa johonkin, mitä emme haluaisi tai koe osaavamme.
Jumala ei ole sellainen. Hän on anta- nut lahjan, joka on niin osa meitä, -
että kun virtaamme lahjassa, olemme juuri se, joka me olemme.
Ei vain se, joksi Jumala kutsui, vaan se, joka me todella olemme.
Lahjavarustus poistaa monia hankaluuksia -
ja vapauttaa käyttöön monia asioita Jumalalta.
Seurakuntamme lehdessä Revival Timesissa sivuilla 16―18 -
kerrotaan ghanalaisesta koulusta.
Ellet ole lukenut sitä, lue se myöhemmin.
Koulu syntyi, kun harjoitettiin hengellistä lahjaa.
Muistan sen. Se tapahtui kymmenisen vuotta sitten miesten kokouksessa.
Johdin kokousta. Koin, että Jumala kutsui jotakuta läsnä olleista -
perustamaan kristillisen koulun.
Minun piti sanoa se 2―3 kertaa.
Vasta sitten joku sanoi: "Se olen minä. Vaimoni kanssa haluamme sitä."
He alkoivat tehdä kovasti töitä.
He omistivat maapalstan Kumasista Ghanasta.
He eivät tienneet, mitä tehdä sillä.
Se oli yhteneväinen Jumalan viestin kanssa. He alkoivat säästää rahaa.
Mies työskenteli Green Tomato -kuljetuspalvelussa.
Vuonna 2014 hän voitti Vuoden kuljettaja -palkinnon.
Se on kaksoisihme, sillä kymmenen vuoden ajan, vuosina 2005―2015, -
hän teki tosi kovasti töitä, 18-tuntisia päiviä 7 päivää viikossa.
Niin hän pystyi tienaamaan rahaa, ja hän myös keräsi rahaa, -
ja lähetti sitä Ghanaan.
Ja nyt, 15 vuotta myöhemmin, koulu on toiminnassa.
624 oppilasta.
Sen nimi on KT School, sanoista Kensington Trust, -
ei siis suoraan Kensington Templestä.
Koulun oppilaat ovat 12―15-vuotiaita.
Koulussa työskentelee 52 henkilöä. Sillä on kolme koulubussia.
Lisäksi vuosien aikana -
kristillisen koulun ympärille on alkanut kasvaa yhteisö.
Koulu on uuden yhteisön sydän.
Yhteisöön perustetaan yrityksiä ja koteja. Jumalan valtakunta tulee, -
koska joku vastasi sanaan.
Ja joku kylvi siemenen.
Joku kylvi maaperään Ghanassa Jumalan valtakunnan siemenen.
Olipa kyse koulujen perustamisesta tai profetian lahjassa toimimisesta, -
olipa lahja mikä tahansa, sinulla on kutsu Jumalalta.
Niin Paavali, Herran palvelemisen vanki, sanoo jakeessa 1: -
"Anon teitä elämään kutsunne arvoisesti.
Sillä Jumala on kutsunut teidät."
Koen, että Paavali pysähtyy korostamaan tätä, jotta se uppoaa.
Pysähdytään sanomaan se: Jumala on kutsunut sinut.
Uskomme, jos Paavali sanoo olevansa Jumalan kutsuma.
Hänhän on suuri apostolinen johtaja, pakanoiden lähetyssaarnaaja, -
UT:n ilmestyksen perustajaisä ynnä muuta. Paavali sanoo: -
Jumala on kutsunut jokaisen uskovan, ei vain minua tai minunkaltaisiani.
Sinulla on hengellinen kutsumus. Eli Jumala on kutsunut sinut.
Puhuessani hengellisestä kutsusta en tarkoita, että se on irrallaan arjesta.
Eli että sunnuntai on päivä, jolloin olemme hengellisiä.
Ja Colin Dye saarnaa. Hänellä on hengellinen kutsu.
Huomenna menet töihin, ja se ei ole enää hengellistä.
Se on sekulaari kutsumus. Tulin hakemaan piikin suoneen, -
jotta selviydyn taas viikon siellä todellisessa maailmassa.
Jumala ei kutsu meitä elämään niin.
Tiesitkö, että jokainen kutsumus on pyhä kutsumus?
Tiesitkö sen? Jokainen kutsumus on pyhä kutsumus.
Jumalan tarkoitus on tänään varustaa sinut, -
niin että toimit päivittäisessä työssä samassa Pyhän Hengen voimassa, -
jota koet tässä paikassa täällä. Aamen!
Siksi Paavali sanoo: "Vaella saamasi kutsun arvoisasti."
Jaan pienen vinkin. Paavali sanoo: "Olen vanki Herran takia."
Hän tarkoittaa: "Kuuntele.
Tiedän, etteivät olosuhteeni ole tällä hetkellä kovin mukavat.
Mutta sillä ei ole väliä: Minun lahjani toimii yhä."
Millaiset olosuhteesi ovatkin, sinun lahjasi toimii edelleen.
Se on riippumaton olosuhteistasi.
Monet sanovat: "Minun pitää ensin hoidella olosuhteet, -
ennen kuin voin tehdä jotain Jeesukselle." Ei.
Opettele olemaan se, joka olet, niin lahja virtaa sinusta.
Itse todellakin uskon, että Paavalin vankeus -
oli Jumalan antama mahdollisuus saattaa kirjeenvaihto ajan tasalle.
Eli Paavali sanoo: "Käytän tilaisuudet hyväksi ja palvelen Jumalaa."
Hän kirjoitti jotkin parhaat tekstinsä vankilassa, mm. Efesolaiskirjeen, -
joka on kristillisen, Jeesuksen seurakunnan perusdokumentti.
Hän sanoo: "Teillä on kutsumus. Eläkää täyttäen se.
Eläkää kutsumuksenne mukaisesti. Älä jätä sitä roikkumaan. Elä se.
Sillä saamanne kutsu on kunnioitettava ja ihmeellinen.
Se tuo sinut todellisen identiteettisi yhteyteen."
Jumalan kutsumuksessa kyse on yhteydestä.
Kutsumus tuo sinut identiteettisi yhteyteen -
ja mahdollistaa keskinäisen yhteyden.
Seuraavaksi Paavali puhuu siitä.
Kun lukee Raamattua, kannattaa esittää itselleen kysymyksiä.
Ef. 4:1:ssä Paavali sanoo: "Jumala on kutsunut kaikki.
Eläkää kutsunne mukaisesti. Miten hienoa se onkaan."
Sitten hän alkaa puhua ihmissuhteista. Huomasitko?
"Jumala on kutsunut teidät. Olkaa siis aina nöyriä ja ystävällisiä."
Hän ei sano vain: -
"Oo! Minulla on ihmeellinen kutsu Jumalalta!
Kaikki Jeesuksen ansiota."
Hän ei tarkoita nöyryyttä vain lahjan suhteen.
Hän tarkoittaa: Olkaa nöyriä ja ystävällisiä ihmissuhteissanne.
Kaikki loput jakeet, j. 2―6, liittyvät ihmissuhteisiin.
Se täytyy ymmärtää, -
koska suhteemme Jumalan kanssa asettaa periaatteen -
ihmisten keskinäisille suhteille.
Lahja, jonka Jumala on antanut sinulle, ei löydä täyttymystään -
irrallaan suhteistasi Kristus-ruumiissa.
Se on vahva periaate. Kun lausuin sen, tajusin, -
että revin alas linnakkeita, kulttuurissa olevia linnakkeita -
monien ihmisten mielessä.
Olemme lapsesta asti kasvaneet länsimaiseen individualistisuuteen: -
luulemme olevamme kaiken napa. Yhteisöllisyyden tunne on kadonnut.
Mutta Jumala haluaa näinä päivinä asettaa ennalleen yhteisöllisyyden, -
sillä ainoa toivo maailmalle on näyttää sille Jumalan valtakunnan yhteisön.
Se on me ja meidän kaltaisemme.
Paavali sanoo: "Lahjasi ja kutsumuksesi eivät toimi -
erillään Kristus-ruumiista tai ilman sitä."
Kristus-ruumis ei ole ainoa paikka, jossa lahja toimii. Se on tärkeää.
Palaamme siihen kohta. Sanotaan näin: -
Kuvaillessaan suhteita Paavali antaa meille avaimia tulkitsemiseen: -
On vain yksi ruumis. Yksi Jumala, yksi Herra, yksi Henki, -
yksi kaste ja yksi ruumis, Kristus-ruumis.
Sinä ja minä yhdessä.
No sitten. Kun palvelemme ja rakennamme toinen toistamme -
ja kasvamme rakkaudessa ja kypsyydessä, tapahtuu jotain, -
paitsi meissä itsessämme, myös meissä yhdessä yhteisönä.
Yhteisönä meistä tulee vahva.
Kristus-ruumis alkaa kasvaa ja kypsyä.
Kun tulemme paikkaan, jossa ruumis on vahva, -
silloin ja vain silloin voimme toimia maailmassa tavalla, -
jolla Jumala on kutsunut meidät toimi- maan. Se sisältää lahjavarustuksesi.
Lahjasi, joka nousee todellisesta identiteetistäsi, -
koet sen ja kehität sitä keskinäisessä yhteydessä Kristus-ruumiissa, -
niin että olet valmis edustamaan Jeesusta ulkona maailmassa.
Yhteydet, joita meillä on keskenämme, ovat ratkaisevan tärkeitä -
elämämme kehitykselle yksilöinä -
ja ratkaisevan tärkeitä sen yhteisön kehitykselle, johon kuulumme.
Kiitos Jumalalle siitä!
Näemme sarjan edetessä, -
että kokouspaikka on oppimispaikka -
maailmaa varten.
Niin sanoi hyvä, Hengen täyttämä piispa David Pytches 1980-luvulla.
Se tarkoittaa ensinnäkin, että tulemme yhteen ja kasvamme yhdessä.
Opimme tulemaan toimeen keske- nämme. Kasvamme pyhyydessä.
Opimme sietämään toinen toistamme. Rakkaudessa. Aamen.
Opimme, että Jumalan antama pyhyys suhteissa -
ensiksi toteutuu ja näyttäytyy suhteissa Kristus-ruumiissa.
Mutta se ei lopu siihen: kun opimme rakastamaan lähimmäistämme, -
kyse ei ole vain kristitystä lähimmäisestä, -
vaan myös ei-kristitystä lähimmäisestämme -
ja kristinuskoa vastustavasta lähimmäisestämme -
ja naapureistamme helvetistä ja niin edelleen.
Rakkauden avain on aina palveleminen.
Aina palveleminen. Rakkaudella palvelkaa toinen toistanne.
Kun opimme palvelemaan toisiamme lahjoillamme Kristus-ruumiissa, -
kehitämme tavan, hyvän tavan.
Kun viemme tuon tavan seurakunnan ulkopuolelle -
ja alamme osoittaa sitä maailmassa, meillä on menestyksen resepti.
Tiedättekö, että maailma kaipaa niitä, jotka todella rakastavat ja palvelevat?
Eli meitä! Aamen!
Olemme Jumalan rakastajia ja palvelijoita ja toistemme palvelijoita.
Kun kokoonnumme pienryhmissä, soluissa tai isoissa kokoontumisissa, -
kyse on toinen toisemme rakentamisesta rakkaudessa -
ja lahjamme harjoittamisesta.
Tällä hetkellä lahjan harjoittamisesta meistä nauttii eniten minä, -
sillä näin isot kokoukset toimivat.
Pienryhmissä sinä opit, kuka todella olet.
Tulemme tutkimaan, miten löytää oma identiteetti ja Jumalan antamat lahjat -
ja miten käyttää niitä Kristus-ruumiissa ja sen ulkopuolella.
Sitä on luvassa tässä sarjassa.
Nyt tahdon teidän ymmärtävän, miten ihmeellinen Kristus-ruumis on.
Kristus-ruumis kykenee rakentamaan itseään -
ja kasvamaan, kuin sinun kehosi.
Joskus kehomme kasvaa väärään suuntaan.
Mutta kuitenkin meillä on kyky kasvaa ja kypsyä.
Ja pysyä terveenä.
Niin että Kristus-ruumis voi olla Jumalan edustaja maailmassa.
Minun kehoni on edustajani maailmassa.
Sinun kehosi sinun edustajasi. Niin me elämme.
Jos haluan mennä paikasta A paikkaan B, -
minun on otettava kehoni mukaan. Ilman kehoa se näyttäisi erikoiselta.
Minä olen kiinni kehossani. Sinä olet kiinni omassasi.
Jeesus on kiinni omassa ruumiissaan. Niin Hän toimii maailmassa.
Jos Hän haluaa mennä Afrikkaan, Hänen täytyy tehdä se kauttamme.
Jos Hän haluaa töihin, Hänen pitää tehdä se kauttamme. Hän on pää.
Me olemme ruumis. Annamme Hänelle ruumiin.
Ruumis voi kasvaa ja kypsyä. Se on kuin upea meritähti.
Tiedätkö, miten upeita meritähdet ovat?
Älä yritä tätä kotona. Olen kuullut tämän luotettavasta lähteestä.
Jos katkaiset meritähdeltä jalan... Vai onko se käsi? Ne näyttävät samalta.
Jos katkaisee raajan, irti leikatulla raajalla on kyky -
kasvaa uudeksi, kokonaiseksi meritähdeksi.
Se on ihme. Ihme.
Meritähden raajassa on ihmeellinen lisääntymis- ja kopioitumisvoima.
Kristus-ruumis on paljon sitäkin ihmeellisempi.
Tehtävämme on rakentaa toinen toistamme, moninkertaistua, -
lisääntyä.
Älä ikinä tyydy olemaan se, joka olet yksinään.
Tee toinen samanlainen kuin itse olet. Aamen!
Kyse on moninkertaistumisesta.
Tehkää opetuslapsia kaikista kansoista, sanoo Jeesus.
Naiset ja herrat, veljet ja sisaret, Kristus-ruumiin on tarkoitus kasvaa -
ja toisintaa itseään.
Kun harjoitamme lahjojamme, tapahtuu ihmeellinen asia: -
alamme toisintaa seurakuntaa.
En tarkoita vain perinteisesti: kirkkorakennus, pastori, -
seurakunta, urut, urkuri, kolehdinkerääjä.
Eli kirkko. Ei välttämättä.
Seurakunta on siellä, missä on kaksi tai kolme palvelemassa toisiaan, -
löytämässä toistensa lahjoja ja harjoittelemassa niitä keskenään -
ja rakastamassa, palvelemassa ja rakentamassa toisiaan.
Kutsumme sitä motivoivaksi lahjavarustukseksi.
Eli Jumala on asettanut sen sinuun ja tehnyt siitä osan sinua.
Et ikinä opi, miten vapaa ja tyydyttynyt voit olla, -
ennen kuin löydät motivoivan lahjasi ja alat harjoittaa sitä.
Itse asiassa se oli sinulla jo syntyessäsi.
Tiesittekö sen? Palaan myöhemmin armolahjoihin. Lahja oli jo syntyessäsi.
Hyvä esimerkki on Jer. 1:5 (NLT), jossa Jumala sanoo: -
"Jeremia, minä tunsin jo ennen kuin minä muovasin sinut äitisi kohdussa."
Kiintoisaa. Ennen kuin Jeremiaa oli edes tehty, -
Jumala tunsi hänet. Eli Jumalalla oli suunnitelma hänen varalleen.
Jumala asetti hänet äidin kohtuun.
Jumala muovasi hänet. Ei vain hänen fyysistä olemustaan, -
vaan myös hengellisen kutsumuksen.
Tässä sanotaan: "Ennen kuin synnyit, pyhitin sinut -
ja asetin sinut profeetakseni kansoille."
Se, mikä on totta Jeremiasta, on totta meistä kaikista.
Kun Jumala loi meidät äidinkohdussa, Hänellä oli tarkoitus.
Hän teki meistä juuri sellaisia kuin Hän halusi meidän olevan, -
jotta voimme toteuttaa tarkoituksen. Hän antoi lahjat ja kyvyt, -
joita tarvitaan Jumalan meille varaaman tarkoituksen täyttämiseen.
Mutta kävi niin, että melko pian sen jälkeen käännyimme pois Jumalasta.
Lasta ei tarvitse opettaa sanomaan: "ei".
Synnissä minä sikisin. Meillä on synnillinen luonto syntyjämme.
Kun synnyimme, saimme jumalanvastaisen viruksen, -
joka pitää parantaa Jeesuksen verellä.
Ennen kuin tulimme Kristuksen luo, -
useimmasta meistä tuntui, että elämässä täytyy olla jotain enemmän.
Mutta itsepintaisesti valitsimme oman tien, kunnes tapasimme Jeesuksen.
Jeesus sanoi: "Tein sinut jotain parempaa varten. Tässä!"
Uudestiluomisen hetkellä, kun Jumala pelasti meidät, liitti meidät itseensä,-
asetti meidät seurakuntaan, Kristus-ruumiiseen, -
antoi Henkensä vahvistamaan meitä ja tekemään meistä kutsun mukaisia, -
jotta voimme sanoa: "Jumala, joka pyhitti meidät äidinkohdussa -
palvelemaan Häntä, on Jumala, joka on asettanut ennalleen meidät -
ja Jumalan suunnitelman elämämme varalle, kun tulimme Kristuksen luo."
Se tarkoittaa, että Jumalan antama lahja on läheisesti sinussa.
Tietysti Pyhän Hengen pitää tuoda se esiin.
Sen kehittämiseen tarvitaan muita ihmisiä. Mutta se on siellä.
Kun harjoitat sitä, olet silloin kaikkein todellisimmin se, joka olet.
Kun teet sitä, mitä Jumala on kutsunut sinut tekemään.
Täytyy palata ajassa joihinkin varhaisiin kokemuksiin, -
alkukristittyjen kokemuksiin.
Luin sattumoisin kertomuksen Skillin marttyyreistä.
Et ehkä ole kuullut heistä. Kenties et koskaan.
Se on ihmeellinen kertomus.
Siitä kerrotaan yhdessä varhaisim- mista kristillisistä teksteistä.
Se on vuodelta 180 jKr., toiselta vuosisadalta.
Silloin tai hieman ennen sitä Rooman keisarina oli Marcus Aurelius.
Oli vainojen aalto. Varhaisia kristitty- jä voitiin vainota monista eri syistä.
Tässä on yksi varhainen esimerkki.
Paikkakunta on Skilli tai Skillium -
Pohjois-Afrikassa, nykyisessä Tunisiassa.
Heidät tuomittiin Karthagossa, nykyisessä Tunisiassa sekin.
Aluetta hallitsi varsin kunnollinen Rooman prokonsuli Saturninus.
Saturninus ei ollut julma.
Häntä ei edes kritisoida. Hän teki vain työnsä. Hän oli ymmällään.
"Mikä teitä vaivaa?
Ette ole kapinallisia. Teidän täytyy olla vain tyhmiä.
Riittäisi, että tunnustatte keisarin jumaluuden.
Vain yksinkertainen uhri, niin te vapaudutte."
Heitä oli seitsemän miestä ja viisi naista.
Heidät surmattiin vainoissa.
Speratus puhui heidän puolestaan: -
"Emme tunnusta tämän maailman imperiumia.
Me palvelemme Jumalaa, jota yksikään silmä ei ole nähnyt -
eikä voikaan nähdä."
Kerrotaan, että hän piteli kirjakääröpussukkaa.
"Nämä ovat suuren Jumalan miehen, Paavalin, kirjeitä."
Hänellä oli Raamatun tekstit. "Minä elän näistä teksteistä.
Ne kertovat toisesta maailmasta. Jota ei voi nähdä eikä koskettaa.
Se on tuleva valtakunta. Se nielaisee kaikki muut valtakunnat.
Koska Jeesus Kristus on Herra. Keisari ei ole.
Voimallista!
Sitten alettiin kuulustella naisia.
Viisi naista. Heistä kaksi, Vestia ja Secunda. Vestia sanoi: -
"En voi tehdä sitä. Olen kristitty."
Se oli loppu. Huh.
Silloin kristittynä oleminen tarkoitti, että kuului toiseen maailmaan.
Hänellä oli eri identiteetti. Taivaan Jumala oli merkinnyt hänet.
Näkyvän maailman asioiden suhteen ei voinut tehdä kompromisseja.
Sitten Secunda puhui.
Vestia oli sanonut: "Olen kristitty."
Secunda sanoi: -
"Haluan vain olla se, mitä minä olen."
Heidät kaikki tuomittiin. He kuolivat.
Tässä kuva tapahtumista siltä aikakaudelta.
Kun tuomio julistettiin, he sanoivat: -
"Kunnia Jumalalle. Kiitos Jumalalle." He saivat olla, keitä he olivat.
Tämä maailma ei halua, että olet se, joka olet.
Meidän pitää palauttaa vahva käsitys identiteetistä.
Sanoa: "Identiteettini on se, joka olen Kristuksessa.
Olen osa Kristus-ruumista. Olen yksinkertaisesti se, joka olen.
Asetun linjaan Jumalan suunnitelman kanssa, sillä se on se, joka minä olen.
Otan ristin ja kuolen vanhalle minälle. Vanha minä ei ole todellinen minä.
Todellinen minä on se, jonka Jeesus on tehnyt.
Alan tehdä työtäni ja rakentaa Kristus-ruumista.
Palvella veljiä ja sisaria. Auttaa heitä kasvamaan.
Varustaa heitä olemaan kaikkea sitä, mihin Jumala on heidät kutsunut.
Kun olen oppinut hieman, alan soveltaa sitä ulkona maailmassa -
ja osoitan heille Jumalan valtakuntaa.
Sillä olen oppinut sen Jumalan perheessä."
Se on tapa, jolla Pyhä Henki käyttää meitä -
tuomaan Jumalan valtakunnan.
Ja se kaikki virtaa identiteetistämme -
kristittyinä.
Ihmisinä, jotka kuuluvat Jumalan valtakuntaan.
Ja veljinä ja sisarina Jumalan perheessä.
Oppimassa ja osoittamassa Jeesusta maailmalle.
Raamatuntekstit: New Living Translation (NLT).
Suomennos: Marianne Tenetz